



CONTRACT DE SPONSORIZARE
Nr. ____ / _____________

1. PĂRȚILE

· XXXXXX, cu sediul în ______________, reprezentată legal prin ____________, în calitate de ________________, denumită în continuare „Sponsorul",

și

· 1. Asociația Rotary International District 2241, București, Calea Griviței nr. 143, sector 1, Hotel Ibis Gara de Nord Sala Brams, CUI 19103694, cod IBAN RO16BTRL01301205M65018XX, deschis la Banca Transilvania reprezentată de domnul Bunget Ovidiu Constantin, în calitate de Președinte, denumită în continuare „Beneficiarul",
Denumite în continuare, împreună, „Părțile", au convenit încheierea prezentului contract de sponsorizare (în continuarea „Contractul"), în conformitate cu dispozițiile Legii nr. 32/1994, modificată și completată și ținând cont de termeni și condițiile ce succed:
2. INTERPRETAREA CONTRACTULUI
2.1 Diviziunea prezentului Contract în Secțiuni, articole și clauze, ca și titlurile acestora, sunt prevăzute ca și facilitate și nu vor afecta interpretarea sau construcția prezentului Contract și nu vor exprima intenția Părților.
2.2 În prezentul Contract, utilizarea singularului este menită a exprima și pluralul și vice-versa; utilizarea unui gen este menită să exprime utilizarea genurilor masculin, feminin și neutru; referirea la o persoană este menită a însemna o persoană fizică sau o persoană juridică, incluzând fără a se limita la, un parteneriat, o asociere sau orice alte forme societare sau nesocietare de organizare.
2.3 Orice referire în prezentul Contract la o lege, o reglementare cu valoare de lege, o ordonanță, decret, ordin, hotărâre, regulament sau act al guvernului, organism guvernamental sau alt organism de reglementare, va fi interpretată ca o referire la forma republicată sau modificată, aflată în vigoare, a acesteia sau ca o referire la o înlocuire a acestora.
2.4 Orice referire în prezentul Contract la o „Anexă" sau la un „Articol", o „Secțiune", ori „Clauză" se referă la anexa, articolul, secțiunea ori clauza respectivă din cadrul Contractului, dacă nu este stipulat contrariul.

3. OBIECTUL CONTRACTULUI
Obiectul Contractului îl constituie sponsorizarea oferită de către Sponsor în favoarea Beneficiarului, exclusiv în vederea sprijinirii activitatii Beneficiarului si pentru derularea de proiecte și activitați conform cu scopul și obiectivele sale statutare sau ale membrilor săi.

4. DURATA CONTRACTULUI
Prezentul Contract intră în vigoare la data semnării sale și va fi valabil până la data de îndeplinirii integrale a obligațiilor prevăzute în cuprinsul său, dar nu mai târziu de 31 martie 2023.

5. VALOAREA CONTRACTULUI
5.1 Valoarea prezentului Contract de sponsorizare este de XXXX lei.
5.2 Sponsorul se obligă să acorde sponsorizarea totală în valoare de XXXX lei prin plata directă către Beneficiar, prin intermediul unei tranșe unice, menită să contribuie la sprijinirea activitatii Beneficiarului si pentru derularea de proiecte si activitati conform cu scopul si obiectivele sale statutare.

6. DREPTURILE ȘI OBLIGAȚIILE PĂRȚILOR

6.1 Drepturile și obligațiile Beneficiarului:
a) Să primească sponsorizarea în modalitățile indicate în prezentul Contract;
b) Să aducă la cunoștința opiniei publice calitatea de Sponsor a XXXX. Aceasta se va putea realiza prin mediatizarea numelui Sponsorului pe adresa de website a Beneficiarului sau inserarea logo-ului Sponsorului pe afișe și invitații la evenimente, promovarea evenimentului și a numelui Sponsorului prin materiale publicitare sau expunerea logo-ului/numelui Sponsorului în zonele vizibile din locația în care se va desfășura evenimentul sau menționarea verbală a numelui Sponsorului în cadrul evenimentului etc;
c) Să utilizeze sponsorizarea exclusiv în scopul pentru care a fost acordată; orice modificare a destinatiei presupune acordul expres scris și prealabil al Sponsorului;
d) Să prezinte Sponsorului, la cerere, dovezile privind întrebuințarea sumei sponsorizate;
e) Beneficiarul are obligația de a depune toate eforturile pentru a desfășura corespunzător evenimentul sportiv pentru care a primit sponsorizarea;
f) Să își îndeplinească obligațiile cu bună-credință şi cu diligența unui bun profesionist;

6.2 Drepturile și obligațiile Sponsorului:
a) Să pună la dispoziția Beneficiarului sponsorizarea în termenii și conditiile stabilite prin prezentul Contract;
b) Să își îndeplinească obligațiile cu bună-credință şi cu diligența unui bun profesionist;
c) Să verifice modul în care Beneficiarul folosește sumele sponsorizate;
d) Sponsorului îi este interzis să intervină în activitatea Beneficiarului.

7. RĂSPUNDEREA PĂRȚILOR
Pentru neexecutarea sau executarea necorespunzătoare a obligațiilor stabilite în prezentul Contract, Părțile vor răspunde pentru prejudiciile cauzate, conform legii.

8. ÎNCETAREA CONTRACTULUI
8.1 Acest Contract încetează în una din următoarele situații:
a) Prin rezilierea declarată în conditiile art. 1552 din Codul Civil în cazul în care una dintre Părți nu își îndeplinește oricare dintre obligațiile asumate potrivit prezentului Contract, deși a fost notificată de Partea în drept și a trecut un termen de 15 zile de la recepția notificării fără ca obligația în cauză să nu fi fost îndeplinită;
b) Prin acordul Părților, exprimat în scris.
c) Ca urmare a executării în totalitate a obiectului contractului și a tuturor obligațiilor asumate de Părți în cuprinsul acestuia.
8.2 Prevederile prezentului articol nu înlatură raspunderea Părții care, din culpă, a cauzat încetarea Contractului, pentru repararea integrală a prejudi ciului cauzat celeilalte Părți.

9. FORȚA MAJORĂ
9.1 Forța majoră exonerează de răspundere Partea care o invocă în condițiile legii, dacă este notificată în termen de 5 (cinci) zile de la apariția cazului de forță majoră și constatată în 10 (zece) zile de la notificare, pe baza certificatului eliberat de autoritățile competente.
9.2 Dacă durata confirmată a existenței cazului de forță majoră este mai mare de 10 (zece) zile, Părțile se vor reuni pentru a decide cu privire la continuarea Contractului sau încetarea acestuia.
9.3 Pe durata existenței cazului de Forță majoră, Părț ile vor fi exonerate de răspundere.

10. CONFIDENȚIALITATE
10.1 Fiecare Parte la prezentul Contract se angajează să nu dezvăluie nicio informație confidențială. În acest sens, informatiile confidentiale vor fi considerate orice informații, care nu sunt deja publice și care au fost furnizate de una dintre Părți celeilalte Părți (i) pe Durata Contractul și/sau (ii) până la încheierea de către Părți a prezentului Contract, dar în scopul executării acestuia.
10.2 În acest scop, pe Durata Contractului sau după încetarea acestuia, indiferent de motivele de încetare, fiecare Parte va păstra confidențialitatea și nu va utiliza, comunica sau dezvălui nicio informație confidențială,  în favoarea sa ori în favoarea altor persoane.
10.3 Informațiile confidentiale nu includ: (i) informațiile care au fost făcute publice de către o Parte, exonerând cealaltă Parte sau pe reprezentanții acesteia; (ii) informațiile transmise unei Părți în mod legal și fără nicio obligație de confidențialitate de către un terț care, la rândul său, nu are nicio obligație de păstrare a confidențialității față de Părți și/sau de reprezentanții  acestora și (iii) informații pe care Părțile, în urma unor consultări reciproce, au agreat să le facă publice.
10.4 Dacă o Parte are obligația legală de a furniza informații confidențiale, aceasta va notifica de îndată pe cealaltă Parte cu privire la acest lucru.

11. PROTECȚIA DATELOR CU CARACTER PERSONAL
11.1 In masura in care Partile prelucreaza date cu caracter personal in vederea executarii prezentului Contract, fiecare Parte este raspunzatoare in mod independent de respectarea cerintelor legale aplicabile pentru prelucrarea in mod legal a datelor cu caracter personal in contextul activitatilor sale desfasurate in scopul Contractului.
11.2 In cazul in care una dintre Parti divulga orice date cu caracter personal catre cealalta Parte, altele decat conform prevederilor prezentului Contract si decat este necesar in vederea executarii acestuia, aceste date vor fi sterse conform regulilor interne al Partii destinatare, iar Partea destinatara nu isi va asuma nicio raspundere pentru aceasta prelucrare, orice divulgari nedorite sau alte incidente fiind in responsabilitatea exclusiva a partii care divulga astfel de date, care de asemenea, va exonera de responsabilitate si va despagubi Partea destinatara pentru orice dauna.
11.3 In masura in care oricare dintre Parti va actiona, in orice moment, in calitate de persoana imputernicita pentru cealalta Parte, in legatura cu datele cu caracter personal prelucrate in contextul Contractului, conform legislatiei aplicabile privind protectia datelor cu caracter personal, Partile vor incheia un acord de prelucrare a datelor (in conformitate cu cerintelor legale prevazute la art. 28 din Regulamentul General privind Protectia Datelor (EU) 2016/679 („GDPR”) sau un echivalent al acestuia, pentru a asigura conformitatea cu cerintele legale cu privire la o astfel de prelucrare de date.
11.4 Partea destinatara nu va transfera sau nu va prelucra niciun fel de date cu caracter personal in afara Uniunii Europene sau a Spatiului Economic European (SEE) (de la data la care GDPR se va aplica pe teritoriul acestuia), fara a se asigura in prealabil ca orice parte semnatara incheie si respecta Clauzele Contractuale Standard (sau o alta clauza sau un alt acord care pot fi aprobate la anumite intervale de timp de catre Comisia Europeana) sau alte garantii sau o alta exceptie, astfel cum acestea sunt prevazute de GDPR pentru aceste transferuri.
11.5 Pe durata executarii prezentul Contract, fiecare Parte poate colecta, stoca si utiliza mai multe categorii de date cu caracter personal, inclusiv nume, prenume, numar de telefon, adresa de e-mail, semnatura etc. in legatura cu reprezentantii sau angajatii celeilalte Parti, sau alte persoane care reprezinta respectiva Parte. Aceste date pot fi colectate de la cealalta Parte sau direct de la persoana vizata. Prelucrarea datelor cu caracter personal ale persoanelor vizate mentionate mai sus este necesara pentru a permite Partilor sa incheie si sa execute Contractul.
11.6 Pentru a asigura informarea la timp, transparenta si relevanta a persoanelor vizate, conform cerintelor GDPR, fiecare Parte va intocmi si va fi raspunzatoare pentru continutul propriei sale note de informare cu privire la prelucrarea de date cu caracter personal pe care o desfasoara in legatura cu reprezentantii/angajatii celeilalte parti si/sau alte persoane care reprezinta acea Parte.
11.7 Este important ca datele cu caracter personal prelucrate de fiecare Parte sa fie exacte si de actualitate. Fiecare Parte va informa cealalta Parte in cazul in care exista orice modificare a datelor cu caracter personal prelucrate conform celor de mai sus, in masura in care informatiile sunt relevante pentru Contract.

12. NOTIFICĂRI
12.1 Toate notificările, scrisorile, cererile sau alte comunicări  care se trimit sau se efectuează între  Părți, în temeiul prezentului Contract, vor fi efectuate în scris, în limba română.
12.2 Toate notificările, scrisorile, cererile sau alte comunicări vor fi trimise Părții căreia îi sunt adresate prin scrisoare recomandată cu confirmare de primire sau prin fax, la adresa fizică sau numarul de fax/e-mail al Părții, menționate în partea introductivă a Contractului, Părțile angajându-se să își notifice orice modificări/schimbări ale acestor date de contact, cu respectarea prevederilor prezentului articol, în caz contrar, comunicarea considerându-se că a fost realizată în mod valabil luând în considerare datele cunoscute.
12.3 O notificare, scrisoare, cerere sau altă comunicare va fi considerată ca fiind transmisă (i) la data semnării de către destinar, pe confirmarea de primire menționată pe mandatul poștal,  dacă a fost efectuată prin scrisoare recomandată cu confirmare de primire și (ii) la data menționată pe raportul de confirmare, dacă a fost trimisă prin fax/e-mail.
12.4 Notificările, scrisorile, cererile sau alte comunicări trimise într-o zi nelucrătoare sau după ora 18.00, vor fi considerate ca fiind trimise în ziua lucrătoare imediat următoare transmiterii.

13. LEGEA APLICABILĂ ȘI SOLUȚIONAREA LITIGIILOR
13.1 Prezentul Contract va fi guvernat și interpretat în conformitate cu legea română.
13.2 Litigiile născute între Părți, în legătură cu validitatea sau rezultate din interpretarea sau executarea prezentului Contract, în cazul în care nu vor putea fi soluționate pe cale amiabilă, vor fi înaintate instanțelor de judecată competente din   București.

14. DISPOZIȚII FINALE
14.1 Prevederile prezentului Contract se completează cu dispozițiile legislației române în materie și intră în vigoare la data semnării. Prezentul Contract, împreună cu modificarile și anexele sale, reprezintă voința Părților și înlătură orice înțelegere verbală dintre acestea, anterioară sau ulterioară încheierii lui.
14.2 În cazul încălcării de către una din Părți a obligației(ilor) sale, neexercitarea de către partea prejudiciată a dreptului de a cere executarea întocmai sau prin echivalent a respectivei obligații nu înseamnă că Partea prejudiciată a renunțat la acest drept.
14.3 În cazul în care orice dispoziție a prezentului Contract va fi considerată invalidă sau ilegală sau neaplicabilă în baza oricărei legi, toate celelalte dispoziții ale acestui Contract vor rămâne pe deplin în vigoare și vor produce efecte. Dacă oricare astfel de dispoziție este considerată invalidă, ilegală sau neaplicabilă, aceasta se va înlocui de drept cu dispozițiile legale aplicabile.
14.4 Renunțarea la oricare dintre prevederile acestui Contract nu va fi interpretată ca și o renunțare la oricare altă prevedere contractuală. Nicio renunțare nu va fi considerată valabilă decât în cazul în care este facută în scris și semnată de către Partea care poate renunța Ia dreptul relevant. Nicio prelungire a termenului de îndeplinire a unei obligații din acest Contract nu va fi interpretată ca o prelungire a termenului de îndeplinire a oriăarei alte obligații.
14.5 Părțile declară că au participat în mod egal la redactarea prezentului Contract și au avut posibilitatea negocierii fiecărei și tuturor prevederilor sale.
14.6 Fiecare Parte confirmă faptul că a înteles și acceptă fiecare și toate prevederile sale, pe care le consideră echitabile.
14.7 Prin semnarea Contractului, fiecare Parte își exprimă acordul liber și serios de a încheia prezentul Contract, cu intenția de a-și asuma toate drepturile și obligațiile prevăzute în acesta și de a executa întocmai toate prevederile acestuia.
14.8 Părțile contractante pot conveni, pe durata executării Contractului, cu privire la posibilitatea de a modifica sau completa clauzele contractuale prin încheierea de acte aditionale. Nicio modificare, schimbare sau adăugare la prezentul Contract nu va fi valabilă și nu va fi opozabilă oricareia dintre Părți, cu excepția cazului în care este facută în scris și semnată de către reprezentanții  autorizați ai fiecărei Părți.
Prezentul Contract a fost încheiat astazi, 30 septembrie 2023, în limba română, în 2 (două) exemplare originale cu egală forță juridică, câte un exemplar pentru fiecare Parte și reprezintă voința liber exprimată a Părților.
	SPONSOR,									BENEFICIAR,

Asociația Rotary International District 2241
Bunget Ovididu Constantin

